UZNESENIE PREDSEDU PRVEJ KOMORY SÚDU PRE VEREJNÚ SLUŽBU
zo 4. júna 2009
Vec F-142/07
Magdalena Kaminska
proti
Výboru regiónov Európskej únie
„Zmier na podnet Súdu pre verejnú službu – Výmaz“
Predmet: Žaloba podaná podľa článku 236 ES a článku 152 AE, ktorou M. Kaminska, zamestnaná ako pomocná zamestnankyňa vo Výbore regiónov
od 16. augusta 2004 do 30. novembra 2004, neskôr ako dočasná zamestnankyňa v tej istej inštitúcii od 1. decembra 2004 do 31. augusta
2005 a potom od 16. apríla 2006 do 30. septembra 2007, v podstate navrhuje, aby jej boli priznané diéty upravené v článku
25 podmienok zamestnávania ostatných zamestnancov Európskych spoločenstiev, ktorých priznanie jej bolo zamietnuté za časť
obdobia, počas ktorého pracovala v uvedenej inštitúcii ako dočasná zamestnankyňa
Rozhodnutie: Vec F‑142/07, Kaminska/Výbor regiónov, sa vymaže z registra Súdu pre verejnú službu. Výbor regiónov uhradí žalobkyni paušálnu
sumu 11 000 eur, a žalobkyňa sa za to vzdáva všetkých nárokov, vrátane nárokov v oblasti trov konania. Berie sa na vedomie,
že žalobkyňa sa vzdáva aj práva požadovať výkon uznesenia predsedu prvej komory Súdu pre verejnú službu z 27. novembra 2008,
Kaminska/Výbor regiónov (F‑142/07 AJ), ktorým jej bola čiastočne poskytnutá právna pomoc.
Abstrakt
Úradníci – Žaloba – Urovnanie sporu zmierom na Súde pre verejnú službu – Výmaz z registra
(Rokovací poriadok Súdu pre verejnúslužbu, články 69 a 74)